Diari Oficial de la Generalitat Valenciana


Sumari del DOGV 7523, del 12-05-2015 (2015/4108)

ACORD de 9 de febrer de 2015, de creació de fitxer de dades de caràcter personal de titularitat pública.
--------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2015/02/09/(1)/dof/vci/html**

### Dades del document

Número de DOGV
:   7523

Data del DOGV
:   12-05-2015

Secció del DOGV
:   I. DISPOSICIONS GENERALS

Número del document
:   2015/4108


Data del document
:   09-02-2015

Organisme emissor
:   Col·legi Oficial d'Odontòlegs i Estomatòlegs d'Alacant

Tipus de document
:   Acord

Descriptors 

:   * Alacant
    * dades personals
    * base de dades
    * col·legi professional
    * legislació

ACORD de 9 de febrer de 2015, de creació de fitxer de dades de caràcter personal de titularitat pública. [2015/4108]  
El Col·legi Oficial d'Odontòlegs i Estomatòlegs d'Alacant és una corporació de dret públic amb personalitat jurídica pròpia i plena capacitat per al compliment dels seus fins, d'acord amb el que establix la Llei 2/1974, de Col·legis Professionals, de 13 de febrer, modificada per lleis 74/1978, de 26 de desembre, 7/1997, de 14 de febrer, i Reial Decret Llei 6/2000, de 23 de juny, i al que preveu el seu estatut propi, aprovat per Assemblea General extraordinària de 28 d'octubre de 1999 i publicat en el Diari Oficial de la Comunitat Valenciana el 29 de maig de 2000.  
Com a corporació de dret públic, i en els termes que figuren en la jurisprudència del Tribunal Constitucional, en sentències com les ressenyades amb els números 20/1988 i 87/1989, correspon als col·legis professionals l'exercici de totes aquelles funcions d'interés públic que directament i en relació amb la professió pel legislador li siguen encomanades o bé li siguen delegades per l'Administració.  
Entre les funcions indicades li corresponen al Col·legi Oficial d'Odontòlegs i Estomatòlegs d'Alacant l'ordenació, en l'àmbit de la seua competència, de l'activitat professional dels col·legiats, vetlant per l'ètica i la dignitat professional i el respecte degut als drets dels particulars. I, per a l'exercici d'eixes i la resta de funcions que té encomanades, el Col·legi Oficial d'Odontòlegs i Estomatòlegs d'Alacant necessita disposar de fitxers automatitzats que necessàriament han de contindre dades personals dels seus col·legiats, els quals han de complir amb les prevencions legals que contempla la indicada Llei Orgànica 15/1999, de 13 de desembre, de Protecció de Dades de Caràcter Personal.  
  
En eixe sentit, es fa constar que la Junta de Govern d'este col·legi ha sigut sempre conscient de la importància decisiva de la protecció de dades de caràcter personal per a la salvaguarda de la dignitat i intimitat de les persones, en general, i dels seus col·legiats, en particular. Per això, este Col·legi Oficial d'Odontòlegs i Estomatòlegs d'Alacant ha complit amb la normativa reguladora del dret a la protecció de dades de caràcter personal.  
Per la seua banda, l'article 20 de la Llei Orgànica 15/1999, de 13 de desembre, de Protecció de Dades de Caràcter Personal, establix que la creació, modificació o supressió de fitxers de les administracions públiques haurà d'efectuar-se per mitjà d'una disposició general publicada en el Boletín Oficial del Estado o diari oficial corresponent. No obstant això, l'absència d'un adequat desplegament reglamentari de la dita previsió legal ha impedit fins a la data inscriure els fitxers col·legials en la seua qualitat de fitxers de titularitat pública. Sent ja possible, per tant, el compliment de dita normativa, s'elabora esta disposició que si bé és de creació - perquè així ho exigix la normativa d'aplicació- respecte d'alguns fitxers, no es tracta estrictament de la seua creació exnova, sinó de la seua adaptació a les exigències del procediment, ja que actualment el col·legi disposa de fitxers, oportunament declarats en l'Agència Espanyola de protecció de dades, amb dades obtingudes en els fitxers que ara es creen.  
En virtut d'això, de conformitat amb allò que disposa l'article 20 de la Llei 15/1999, de 13 de desembre, la Junta de Govern del Col·legi Oficial d'Odontòlegs i Estomatòlegs d'Alacant, reunida en sessió celebrada el dia 9 de febrer de 2015, va aprovar per (majoria o unanimitat), la disposició de creació de fitxers de titularitat pública de caràcter personal de la corporació, seguint a este efecte les directrius marcades per l'Agència Espanyola de protecció de dades, d'acord amb les disposicions següents:  
  
Primera  
Es creen els fitxers de dades de caràcter personal de titularitat pública de la responsabilitat del Col·legi Oficial d'Odontòlegs i Estomatòlegs d'Alacant que es relacionen en l'annex de la present disposició i que hauran d'adequar-se als termes i condicions previstes en la Llei Orgànica 15/1999, de 13 de desembre, de Protecció de Dades de Caràcter Personal, i disposicions de desplegament, i en particular a les prescripcions establides en el Reial Decret 1720/2007, de 21 de desembre, pel qual s'aprova el Reglament de mesures de seguretat dels fitxers automatitzats que continguen dades de caràcter personal.  
  
Segona  
El Col·legi Oficial d'Odontòlegs i Estomatòlegs d'Alacant, com a responsable dels fitxers, adoptarà les mesures necessàries per a garantir que les dades de caràcter personal existents en estos s'usen per a finalitats i funcions de dret públic que té encomanades i reconegudes en la Llei de Col·legis Professionals 2/1974, de 13 de febrer, i la resta de normativa general o sectorial que afecte la professió, en relació amb la Llei Orgànica 15/1999, de 13 de desembre, de Protecció de Dades de Caràcter Personal.  
  
Tercera  
Els professionals afectats podran exercir els drets d'accés, rectificació, oposició i cancel·lació, davant del secretari del Col·legi Oficial d'Odontòlegs i Estomatòlegs d'Alacant, en la seu oficial de la corporació, sítia en l'avinguda de Federico Soto, 11, 2n, A, 03698 Alacant.  
  
  
Quarta  
Es delega en Pablo Sebastián Ortolani Selteneriz (secretari de la corporació) l'adopció de les disposicions previstes per a dur a terme este acord.  
  
Quinta  
Així mateix, es delega en la Junta de Govern del col·legi, l'aprovació de les disposicions necessàries per a la creació de nous fitxers de dades de caràcter personal de titularitat pública que, si és el cas, resultaren imprescindibles per a l'exercici de les finalitats pròpies del col·legi, així com la modificació o supressió de les existents.  
  
  
Disposicions finals  
  
Primera  
De la present disposició es donarà trasllat a l'Agència Espanyola de protecció de dades, d'acord amb el que disposa l'article 39.2.a de la Llei Orgànica 15/1999, de 13 de desembre, de Protecció de Dades de Caràcter Personal (LOPD), que disposa que seran objecte d'inscripció en el Registre General de protecció de dades els fitxers dels quals siguen titulars les administracions públiques. Així mateix, i en l'article 5 del Reial Decret 1332/1994, de 20 de juny, de 1994, que desenrotlla determinats aspectes de la Llei Orgànica 5/1992, i que està en vigor en quant no s'opose a la LOPD, s'assenyala que tot fitxer de dades de caràcter personal de titularitat pública serà notificat a l'Agència Espanyola de protecció de dades per mitjà del trasllat, a través del model normalitzat que a este efecte elabore l'agència, d'una còpia de la disposició de creació del fitxer.  
  
Segona  
La present disposició entrarà en vigor l'endemà de la seua publicació en el Diari Oficial de la Generalitat Valenciana.  
  
Alacant, 9 de febrer de 2015.- El secretari: Pablo Sebastián Ortolani Selteneriz.  
  
  
  
ANNEX I  
Fitxers que contenen dades de caràcter personal   
i d'activitat dels professionals  
  
Fitxer de professionals: col·legiats i acreditats  
  
Usos i fins:  
- Registre de col·legiats residents i no residents en altres corporacions de la mateixa professió.  
- Control de titulacions, d'exercici professional.  
- Acreditació de l'habilitació professional dels col·legiats.  
- Registre de càrregues corporatives.  
- Gestió de quotes i drets col·legials.  
- Emissió de certificacions i acreditacions relacionades amb l'exercici professional.  
- Enviament de comunicacions, en l'àmbit nacional i internacional, vinculades amb l'exercici de potestats de dret públic.  
- Fins científics, històrics i estadístics.  
- Mediació i arbitratge.  
- En general, la gestió de funcions legalment previstes derivades de la col·legiació obligatòria i l'exercici de qualsevol potestat estatutària de dret públic.  
  
Responsable del fitxer  
Col·legi Oficial d'Odontòlegs i Estomatòlegs d'Alacant, representat per Pablo Sebastián Ortolani Selteneriz (secretari de la corporació).  
  
  
Col·lectiu afectat  
Professionals i, si és el cas, els seus hereus o drethavents.  
  
Procediment d'arreplega de dades  
Fitxes d'adscripció, declaracions documentals o telemàtiques facilitades pel propi interessat o el seu representant legal.  
  
Tipus de dada  
Dades identificatives:  
- Noms i cognoms.  
- DNI/NIF, passaport i/o permís de residència o treball.  
- Adreça professional inclou telèfon, fax, adreça electrònica i web.  
- Adreça particular(previ consentiment).  
  
Cessions previstes:  
- Consell general, consells de col·legis autonòmics i col·legis oficials de la mateixa professió.  
- Consells i col·legis d'altres professions, quan siga per a l'exercici de competències semblants o quan així es dispose una llei.  
- Òrgans jurisdiccionals.  
- Administració General de l'Estat, de les comunitats autònomes, local i institucions de caràcter públic, competents per a l'exercici de competències semblants o quan així ho establisca una llei.  
- Servicis públics responsables de la producció d'estadístiques oficials.  
- Assegurances obligatòries de responsabilitat professional.  
- Qualsevol altra que resulte de la normativa vigent amb rang de llei.  
  
Transferències  
- Autoritats competents dels estats membres de la Unió Europea, d'origen o d'acollida, dels professionals inscrits.  
- Si és el cas, organismes i entitats internacionals amb competència en la matèria.  
  
Unitat o servici davant la qual es pot exercitar el dret d'accés  
Pablo Sebastián Ortolani Selteneriz (secretari de la corporació).  
  
Mesures de seguretat  
Nivell bàsic.  
  
Fitxer d'expedients deontològics i assessoria jurídica  
  
Usos i fins:  
- Gestió de les funcions legal i estatutàriament previstes de control deontològic de la professió.  
- Aplicació del règim disciplinari.  
- Gestió de les liquidacions de l'administració per peritatges.  
- Gestió de les queixes i reclamacions procedents de pacients de col·legiats.  
- Gestió de queixes procedents d'institucions i organismes.  
  
Responsable del fitxer  
Col·legi Oficial d'Odontòlegs i Estomatòlegs d'Alacant, representat per Pablo Sebastián Ortolani Selteneriz (secretari de la corporació).  
Col·lectiu afectat  
Professionals odontòlegs i estomatòlegs col·legiats, denunciants i/o interessats.  
  
Procediment d'arreplega de dades  
Declaracions documentals o telemàtiques facilitades pel propi interessat o el seu representant legal.  
  
Tipus de dades  
Dades identificatives del col·legiat:  
- Noms i cognoms.  
- DNI/NIF, passaport i/o permís de residència o treball.  
- Adreça professional inclou telèfon, fax, adreça electrònica i web.  
- Adreça particular(previ consentiment).  
- Número de col·legiat.  
  
Altres tipus de dades:  
- Característiques personals.  
- Acadèmics i professionals.  
- Infraccions administratives.  
- Infraccions penals.  
- Dades de salut i proves mèdiques de pacients.  
  
Cessions previstes  
- Consell general, consells de col·legis autonòmics i col·legis oficials de la mateixa professió.  
- Consells i col·legis d'altres professions, quan siga per a l'exercici de competències semblants a quan així es dispose una llei.  
- Òrgans jurisdiccionals.  
- Administració General de l'Estat, de les comunitats autònomes, local i institucions de caràcter públic, competents per a l'exercici de competències semblants o quan així ho establisca una llei.  
- Servicis públics responsables de la producció d'estadístiques oficials.  
- Assegurances obligatòries de responsabilitat professional,  
- Qualsevol altra que resulte de la normativa vigent amb rang de llei.  
  
Transferències  
- Autoritats competents dels estats membres de la Unió Europea, d'origen o d'acollida, dels professionals inscrits.  
- Si és el cas, organismes i entitats internacionals amb competència en la matèria.  
  
Unitat o servici davant la qual es pot exercitar el dret d'accés  
Pablo Sebastián Ortolani Selteneriz (secretari de la corporació).  
  
Mesures de seguretat  
Nivell alt.


Còpia Permalink ELI